कहा- भगौड़ा विदेश में बैठकर केंद्र सरकार के पक्ष में क्यों बोल रहा है?
Modi Surname Case;  Congress MP Deepender Hooda BJP and IPL's Ex-Commissioner Lalit Modi  राहुल गांधी के खिलाफ लंदन में कोर्ट केस करने के पूर्व आईपीएल ललित मोदी के बयान को लेकर कांग्रेस के राज्यसभा सांसद दीपेंद्र सिंह हुड्डा ने बीजेपी पर निशाना साधा है।
राहुल गांधी के खिलाफ लंदन में कोर्ट केस करने के पूर्व आईपीएल ललित मोदी के बयान को लेकर कांग्रेस के राज्यसभा सांसद दीपेंद्र सिंह हुड्डा ने बीजेपी पर निशाना साधा है। दीपेंद्र हुड्डा ने कहा- ललित मोदी पर देश से करोड़ों लेकर भागने के आरोप है। एक भगौड़ा विदेश में बैठकर बीजेपी और केंद्र सरकार के पक्ष में बोल रहा है। यह राज क्या है। केंद्र सरकार बताए कि क्या ललित मोदी उसके एजेंट हैं। जो इस तरह उनके पक्ष में बोल रहे हैं? भगौड़े मेहुल चौकसी के खिलाफ इंटरपोल का रेड कॉनर्रर नोटिस क्यों विड्रो कर लिया। दीपेंद्र हुड्डा शुक्रवार को प्रदेश कांग्रेस मुख्यालय में मीडिया से बातचीत कर रहे थे।
हुड्डा ने कहा- जब ललित मोदी देश से भाग रहे थे, देश की तमाम एजेंसियां उनके पीछे थीं। क्या ये एजेंसियां गलत थीं। चोर मचाए शोर वाली कहावत हुई की एक आरोपी व्यक्ति जिसके खिलाफ देश की जांच एजेंसियों ने भ्रष्टाचार के मुकदमे किए। क्या ऐसे व्यक्ति की बात भी अब देश मे सुनी जाएगी?
हुड्डा ने कहा- ललित मोदी पर देश के करोड़ों का माल लेकर भाग जाने का गंभीर आरोप है। देश की जांच एजेंसियों ने उन्हें भगोड़ा तक घोषित कर दिया है। ललित मोदी को लेकर देश की सरकार यह कहती थी कि वापस ले आएंगे। वो सरकार अब इस बात का जवाब दे कि ललित मोदी विदेश में बैठकर इस तरह से स्टेटमेंट दे रहे हैं कि जैसे कि वह सरकार के एजेंट हो।
सरकार यह साफ करे कि वह उनके एजेंट के रूप में क्यों बोल रहे हैं? ललित मोदी के खिलाफ देश की सरकार ने मुकदमा किया। ललित मोदी राहुल गांधी के खिलाफ बोल रहे हैं। देश की सरकार के खिलाफ नहीं बोल रहे। ऐसे हालात में एक आरोपी अगर देश के बाहर जाकर जिस सरकार ने उनके खिलाफ मुकदमे कर रखे हैं। उनके पक्ष में बयान दे तो यह क्या संकेत हैं। इस पर सरकार को सफाई देनी चाहिए।
राहुल गांधी के पक्ष में देश का पूरा विपक्ष एकजुट 
हुड्डा ने कहा- देश का पूरा विपक्ष राहुल गांधी के मुद्दे पर एकजुट है। क्योंकि उन्होंने सत्य की आवाज उठाई है। सत्य की आवाज को दबाया नहीं जा सकता है। रातों रात जिस तरह से राहुल गांधी को लोकसभा से डिसक्वालीफाई किया गया, हमें पता नहीं था कि दिल्ली से सूरत के बीच में भी इस तरह की बुलेट ट्रेन चल रही है। हमारी आवाज दबाई नहीं जा सकती क्योंकि इस मुद्दे पर अब पूरा विपक्ष एकजुट है।
हुड्डा ने कहा- क्या देश हित में विपक्ष जेपीसी की मांग नहीं कर सकता? राहुल गांधी सत्य की आवाज उठा रहे हैं। देश हित की बात हम उठाते रहेंगे क्योंकि हम सत्य और राष्ट्रहित के लिए लड़ रहे हैं और लड़ते रहेंगे।
गुटबाजी बीजेपी में है कांग्रेस में नहीं 
राजस्थान कांग्रेस में गुटबाजी के सवाल पर दीपेंद्र हुड्डा ने कहा- कांग्रेस पार्टी राजस्थान में पूरी तरह से एकजुट है, बीजेपी अपनी चिंता करें। बीजेपी के प्रदेश अध्यक्ष ने जब अपना पदभार ग्रहण किया तो बड़े नेताओं ने उससे जिस तरह दूरी बनाई थी उसका मतलब साफ है कि बीजेपी में गुटबाजी है।
ये भी पढ़ें
कल से फ्री बिजली, 500 रुपए में सिलेंडर:महिलाओं का रोडवेज बस में आधा किराया, पढ़ें किसे क्या मिलेगा और क्या होगा फायदा
1 अप्रैल यानी नए फाइनेंशियल ईयर की शुरुआत। और, इसी के साथ आपके जीवन में बहुत कुछ बदलने वाला है। कल से कई सुविधाओं के लिए ज्यादा पैसा खर्च करना पड़ेगा तो फ्री बिजली से लेकर किराया तक में आपको छूट मिलने वाली है। कल से गैस सिलेंडर सस्ता मिलेगा, बिजली के बिल अब किसान और आम उपभोक्ताओं दोनों को थोड़े राहत देने वाले हैं। इसके साथ ही सरकार की कई योजनाएं भी कल से लागू हो जाएगी। (पूरी खबर पढ़ें)